CELEX: C2006/086/18
Language: et
Date: 2006-04-08 00:00:00
Title: Kohtuasi C-14/06: Euroopa Parlamendi  11. jaanuari 2005.  aasta hagi Euroopa Ühenduste Komisjoni vastu

8.4.2006   
            
            
               ET
            
            
               Euroopa Liidu Teataja
            
            
               C 86/11
            
         Euroopa Parlamendi 11. jaanuari 2005. aasta hagi Euroopa Ühenduste Komisjoni vastu
   (Kohtuasi C-14/06)
   (2006/C 86/18)
   Oikeudenkäyntikieli: englanti
   Euroopa Parlament esitas 11. jaanuaril 2005 (faksiga saabunud 6. jaanuaril 2006) Euroopa Ühenduste Kohtule hagi Euroopa Ühenduste Komisjon vastu. Hageja esindajad on K. Bradley, A. Neergaard ja I. Klavina, kohtudokumentide kättetoimetamise aadress Luxembourgis.
   Euroopa Parlament palub Euroopa Kohtul:
   
               1)
            
            
               Tühistada komisjoni 13. oktoobri 2005. aasta otsus 2005/717/EÜ, millega muudetakse Euroopa Parlamendi ja nõukogu 27. jaanuari 2003. aasta direktiivi 2002/95/EÜ teatavate ohtlike ainete kasutamise piiramise kohta elektri- ja elektroonikaseadmetes lisa tehnika arenguga kohandamise eesmärgil;
            
         
               2)
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Komisjoni 13. oktoobri 2005. aasta otsusega 2005/717/EÜ (1) vabastatakse dekabromodifenüüleeter (“DecaBDE”) Euroopa Parlamendi ja nõukogu 27. jaanuari 2003. aasta direktiivi 2002/95/EÜ (2) teatavate ohtlike ainete kasutamise piiramise kohta elektri- ja elektroonikaseadmetes artikli 4 lõikega 1 seatud turustamiskeelust. Hageja leiab, et komisjon ei ole kinni pidanud selliste erandite jaoks nimetatud direktiivi artikli 5 lõikes 1 sätestatud tingimustest ja on seetõttu ületanud temale selle sättega antud volitusi. Arvestades, et DecaBDE kasutamise tagajärgede suhtes keskkonnale ja tervisele valitseb teaduslik ebakindlus, on komisjon teinud teaduslikke tõendeid hinnates ilmse kaalutlusvea ning jätnud järgimata ettevaatusprintsiibi. Laiendades kehtivat vabastust eranditult kõikidele DecaBDE kasutusviisidele, on komisjon rikkunud proportsionaalsuse põhimõtet. Komisjon ei ole DecaBDE turustamiskeelust vabastamise kohta esitanud nõuetekohast põhjendust.
   
      (1)  ELT L 271, 15.10.2005, lk 48–50.
   
      (2)  ELT L 37, 13.2.2003, lk 19–23.